text: Alle holdt sig på pælene i 96 timer
  19 august 2013 kl. 08.22
  Årets pælesidnings-konkurrence i Juelsminde blev en hel særlig oplevelse for både deltagere og tilskuere. Alle fem deltagere sad nemlig på hver sin pæl i havnen i Juelsminde i fire døgn fra dystens start onsdag til slut søndag kl. 17.
  De fem deltagere delte derfor præmien, der med løbende sponsorbidrag, var på lidt over 45.000 kroner. Hver deltager kunne tage hjem med helt præcis 9.085 kroner for de 96 timers indsats.
  - Det var en god oplevelse med fin stemning, så tiden gik hurtigt, siger en af deltagerne, Lasse Holm til TV SYD dagen derpå.
  Pælesidningen er et traditionsrig trækplaster ved den årlige sensommerfest i Juelsminde, der også kaldes Fest i HValen.
  